CELEX: 31973R2247
Language: el
Date: 1973-08-16 00:00:00
Title: Κανονισμός (ΕΟΚ) αριθ. 2247/73 της Επιτροπής της 16ης Αυγούστου 1973 περί ελέγχου οίνων ποιότητος παραγομένων εντός καθορισμένων περιοχών

Avis juridique important

|

31973R2247

Κανονισμός (ΕΟΚ) αριθ. 2247/73 της Επιτροπής της 16ης Αυγούστου 1973 περί ελέγχου οίνων ποιότητος παραγομένων εντός καθορισμένων περιοχών  

Επίσημη Εφημερίδα αριθ. L 230 της 18/08/1973 σ. 0012 - 0013 Ελληνική ειδική έκδοση: Κεφάλαιο 03 τόμος 9 σ. 0236  Ισπανική ειδική έκδοση: Κεφάλαιο 03 τόμος 7 σ. 0065  Πορτογαλική ειδική έκδοση : Κεφάλαιο 03 τόμος 7 σ. 0065 

++++ΚΑΝΟΝΙΣΜΟΣ ( ΕΟΚ ) αριθ . 2247/73 ΤΗΣ ΕΠΙΤΡΟΠΗΣ  της 16ης Αυγούστου 1973  περί ελέγχου οίνων ποιότητος παραγομένων εντός καθορισμένων περιοχών  Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό ( ΕΟΚ ) αριθ . 816/70 του Συμβουλίου της 28ης Απριλίου 1970 , περί εφαρμογής συμπληρωματικών διατάξεων περί κοινής οργανώσεως της αμπελοοικονομικής αγοράς ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2680/72 ( 2 ) , και ιδίως το άρθρο 29 παράγραφος 3 ,  τον κανονισμό ( ΕΟΚ ) αριθ . 817/70 του Συμβουλίου της 28ης Απριλίου 1970 , περί καθιερώσεως ειδικών διατάξεων σχετικά με τους οίνους ποιότητος που παράγονται εντός καθορισμένων περιοχών ( 3 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2236/73 ( 4 ) και ιδίως το άρθρο 13 παράγραφος 2 , καθώς και το άρθρο 16 ,  Εκτιμώντας :  ότι με σκοπό τη μεγαλύτερη αποτελεσματικότητα πρέπει να προβλεφθεί ότι ο έλεγχος των v.q.p.r.d . θα ανατεθεί σε κάθε Κράτος μέλος , σ ' έναν ή περισσότερους καθορισμένους οργανισμούς και ότι θα εξασφαλισθεί μια στενή συνεργασία των οργανισμών των διαφόρων Κρατών μελών μεταξύ τους και με την Επιτροπή  ότι είναι απαραίτητο όπως οι οργανισμοί αυτοί αποκτήσουν ορισμένες εξουσίες έναντι των ιδιωτών , που να τους επιτρέπουν την εκπλήρωση των καθηκόντων τους   ότι προκειμένου να εναρμονισθούν οι απαιτήσεις του ελέγχου των v.q.p.r.d . με εκείνες της ελεύθερης κυκλοφορίας τους στο χώρο της Κοινότητος , ενδείκνυται να προβλεφθεί ότι η ποιότης των v.q.r.d . και το δικαίωμα των οίνων αυτών να φέρουν ορισμένη ονομασία προκύπτουσα , εκτός αντιθέτου αποδείξεως , από το έγγραφο που συνοδεύει το προϊόν ή ελλείψει αυτών από τα εμπορικά έγγραφα   ότι οι υποχρεώσεις που αναλαμβάνουν τα Κράτη μέλη και οι ιδιώτες δυνάμει του άρθρου 13 του κανονισμού ( ΕΟΚ ) αριθ . 817/70 , καθώς επίσης και του παρόντος κανονισμού , καθιστούν αναγκαία την ευρύτερη κατά το δυνατό γνώση των ονομάτων των v.q.p.r.d .  ότι για το λόγο αυτό η Επιτροπή εξασφαλίζει τη δημοσίευση των ονομάτων αυτών στην Επίσημη Εφημερίδα των Ευρωπαϊκών Κοινοτήτων , όπως της ανακοινώνονται από τα Κράτη μέλη , χωρίς αυτό να προδικάζει το θέμα της συμφωνίας των διατάξεων που τις διέπουν με τις κοινοτικές διατάξεις   ότι τα προβλεπόμενα μέτρα στον παρόντα κανονισμό , είναι σύμφωνα με τη γνώμη της Επιτροπής Διαχειρίσεως Οίνων ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Αρθρο 1  1 . Κάθε Κράτος μέλος ορίζει έναν ή περισσοτέρους οργανισμούς που επιφορτίζονται με τον έλεγχο των v.q.p.r.d . που κυκλοφορούν στο έδαφός του και ανακοινώνει το όνομα αυτών στα άλλα Κράτη μέλη και στην Επιτροπή .  2 . Οι εξουσιοδοτημένοι υπάλληλοι των οργανισμών που αναφέρονται στην παράγραφο 1 :  - έχουν το δικαίωμα εισόδου σε εγκαταστάσεις , εμπορικούς χώρους , αποθήκες , οχήματα οιουδήποτε , ο οποίος κατέχει για πώληση , θέτει σε κυκλοφορία για εμπορικούς σκοπούς ή μεταφέρει v.q.p.r.d .   - δύνανται να λαμβάνουν γνώση λογιστικών ή άλλων εγγράφων και να συγκεντρώνουν κάθε χρήσιμη πληροφορία για τους ελέγχους   - δύνανται να διενεργούν απογραφές ή να πραγματοποιούν δειγματοληψίες των v.q.p.r.d . , που κατέχονται , διατίθενται για πώληση ή μεταφέρονται .  3 . Τα Κράτη μέλη λαμβάνουν όλες τις διατάξεις για την εφαρμογή του παρόντος άρθρου .  Αρθρο 2  1 . Τα συνοδευτικά έγγραφα που συντάσσονται σε εφαρμογή του κανονισμού ( ΕΟΚ ) αριθ . 1769/72 της Επιτροπής , της 26ης Ιουλίου 1972 περί καθιερώσεως συνοδευτικών εγγράφων και των υποχρεώσεων παραγωγών και εμπόρων εκτός των λιανοπωλητών ( 5 ) , στον αμπελοοινικό τομέα , όπως τροποποιήθηκε τελευταία από τον κανονισμό ( ΕΟΚ ) αριθ . 930/73 ( 6 ) , πρέπει να αναγράφουν το όνομα των v.q.p.r.d . που συνοδεύουν .  2 . Στην περίπτωση που το συνοδευτικό έγγραφο δεν καταρτίσθηκε σύμφωνα με τις διατάξεις του άρθρου 13 παράγραφοι 2 και 4 του κανονισμού ( ΕΟΚ ) αριθ . 1769/72 , τα εμπορικά έγγραφα πρέπει να αναγράφουν το όνομα των αναφερομένων v.q.p.r.d .  3 . Εκτός αντιθέτου αποδείξεως , η ποιότητα του v.q.p.r.d . πιστοποιείται από την ένδειξη του ονόματος της καθορισμένης περιοχής που αναφέρεται στα έγγραφα τα προβλεπόμενα στις παραγράφους 1 και 2 .  Αρθρο 3  1 . Κάθε Κράτος μέλος γνωστοποιεί , πριν από την 15η Αυγούστου 1973 , στην Επιτροπή και στα άλλα Κράτη μέλη , τα ονόματα των v.q.p.r.d . που παράγονται στο έδαφός του και υπάρχουν κατά την ημερομηνία ενάρξεως ισχύος του παρόντος κανονισμού , καθώς και τις ισχύουσες νομοθετικές , ρυθμιστικές και διοικητικές διατάξεις που διέπουν καθένα από αυτούς .  Κάθε Κράτος μέλος ανακοινώνει αμελλητί , στην Επιτροπή και στα άλλα Κράτη μέλη :  - τα ονόματα των v.q.p.r.d . που παράγονται στο έδαφός του και αναγνωρίζονται μετά την έναρξη ισχύος του παρόντος κανονισμού , καθώς και τις νομοθετικές , ρυθμιστικές και διοικητικές διατάξεις που διέπουν καθένα από αυτούς   - τις τροποποιήσεις που έχουν επέλθει στις διατάξεις που προβλέπονται στο πρώτο εδάφιο και την προηγουμένη περίπτωση .  2 . Η Επιτροπή εξασφαλίζει τη δημοσίευση στην Επίσημη Εφημερίδα των Ευρωπαϊκών Κοινοτήτων των ονομάτων των v.q.p.r . d . που της ανακοινώνονται δυνάμει της παραγράφου 1 .  Αρθρο 4  Ο κανονισμός ( ΕΟΚ ) αριθ . 1311/73 της Επιτροπής της 16ης Μαϊου 1973 , σχετικά με τον προσωρινό κατάλογο των v.q.p.r.d . , καθώς και την αναγνώριση αυτών των οίνων στα συνοδευτικά έγγραφα , καταργείται την 31η Αυγούστου 1973 .  Αρθρο 5  Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων . Αρχίζει να ισχύει την 1η Σεπτεμβρίου 1973 , εκτός του άρθρου 3 , που εφαρμόζεται από την έναρξη ισχύος του παρόντος κανονισμού .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .  Εγινε στις Βρυξέλλες , στις 16 Αυγούστου 1973 .  Για την Επιτροπή  Ο Πρόεδρος  Francois - Xavier ORTOLI  ( 1 ) ΕΕ αριθ . Ν 99 της 5.5.1970 , σ . 1 .  ( 2 ) ΕΕ αριθ . Ν 289 της 27.12.1972 , σ . 1 .  ( 3 ) ΕΕ αριθ . Ν 99 της 5.5.1970 , σ . 20 .  ( 4 ) ΕΕ αριθ . Ν 229 της 17.8.1973 , σ . 26 .  ( 5 ) ΕΕ αριθ . Ν 191 της 21.8.1972 , σ . 1 .  ( 6 ) ΕΕ αριθ . Ν 90 της 6.4.1973 , σ . 23 .